  

Návrh VZN vyvesený na úradnej tabuli v obci Bežovce  dňa: 16. 11. 2011

VZN vyvesené na úradnej tabuli v obci Bežovce  dňa: 12. 12. 2011 

VZN nadobúda účinnosť dňa: 1. 1. 2012

 

 

  

 

Obecné zastupiteľstvo v Bežovciach na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č.582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov, v y d á v a  pre územie obce BEŽOVCE  toto

 

 

V Š E O B E C N E   Z Á V Ä Z N É   N A R I A D E N I E

 

                                               č. 1/2011

 

o miestnych daniach

a o miestnom poplatku za komunálne odpady a drobné stavebné odpady

 

na území obce BEŽOVCE

 

 

 

 

 

I. č a s ť

ÚVODNÉ USTANOVENIA

§ 1

(1) Toto všeobecne záväzné nariadenie (ďalej len "VZN") upravuje podrobne podmienky ukladania miestnych daní a miestneho poplatku za komunálne odpady a  drobné stavebné odpady (ďalej len "miestne dane a miestny poplatok") na území obce Bežovce.

(2) Obec Bežovce na svojom území ukladá tieto miestne dane:

a/ daň z nehnuteľností,

b/ daň za psa,

c/ daň za užívanie verejného priestranstva.

            (3) Obec  Bežovce  na svojom území ukladá miestny poplatok za komunálne odpady a  drobné stavebné odpady.

(4) Zdaňovacím obdobím miestnych  daní, a  to dane  z nehnuteľností,  dane za  psa   je kalendárny rok.

 

II. č a s ť

Miestne dane 

            Daň z nehnuteľností

§ 2

Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len "daň z bytov").

 

§ 3

Daň z pozemkov

(1) Daňovníkom dane z pozemkov sú tí, ktorí sú uvedení v ustanovení § 5 zák.           č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady, v znení neskorších predpisov (ďalej len "zákon o miestnych daniach").

(2) Predmetom dane z pozemkov sú pozemky na území obce Bežovce v členení podľa § 6 ods. 1 až 6 zákona o miestnych daniach.

(3) Spôsob výpočtu základu dane z pozemkov je uvedený v ustanovení § 7 zákona o miestnych daniach. 

Správca dane ustanovuje na území obce Bežovce hodnotu pozemku, ktorou sa pri výpočte základu dane z pozemkov násobí výmera pozemku v m2 za

a/ rybníky s chovom rýb a ostatné hospodársky využívané vodné plochy vo výške 0,1992€/m2 

(4) Správca dane určuje pre pozemky na území obce Bežovce ročnú sadzbu dane z pozemkov, ktorá je pre jednotlivé druhy pozemkov nasledovná:

a/ orná pôda, chmeľnice, vinice, ovocné sady 0,65 % ,

b/ trvalé trávne porasty 0,80 % ,

c/ záhrady 0,43 % ,

d/ lesné pozemky, na ktorých sú hospodárske lesy 0,80 % ,

e/ rybníky s chovom rýb a ostatné hospodárske využívané vodné plochy 0,80 %  ,

f/ zastavané plochy a nádvoria 0,43 % ,

g/ stavebné pozemky 0,80 %, 

h/ ostatné plochy okrem stavebných pozemkov 0,43 %. 

 

§ 4

Daň zo stavieb

(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

(2) Ročná sadzba dane zo stavieb je za každý aj začatý m2 zastavanej plochy nasledovná

a/ stavby na bývanie, drobné stavby, ktoré majú doplnkovú funkciu pre hlavnú stavbu 0,050€ 

b/ stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu 0,050 €,

c/ samostatne stojace garáže 0,186€ a samostatné stavby hromadných garáži a stavby určené alebo používané na tieto účely, postavené mimo bytových domov,

d/ priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu 0,166€

e/stavby na ostatné podnikanie  a na  zárobkovú činnosť, skladovanie a administratívu súvisiacu s ostatným podnikaním a zárobkovou činnosťou  1 €,

f/ ostatné stavby 0,332 €.

         (3) Pri viacpodlažných stavbách správca dane  určuje pre všetky druhy stavieb príplatok za podlažie 0,033€ za každé ďalšie  podlažie okrem prvého nadzemného podlažia.

 

§ 5

Daň z bytov

(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

(2)  Ročná sadzba dane je  0,066€ za každý aj začatý m2 podlahovej plochy bytu             a nebytového priestoru v bytovom dome.

§ 6

Oslobodenie od dane a zníženie dane  

            (1)   Podľa miestnych podmienok v obci Bežovce sa od dane z pozemkov oslobodzujú pozemky vo vlastníctve právnických osôb, ktoré nie sú založené alebo zriadené                     na podnikanie.

§ 7

Vyrubovanie dane

            (1) Správca dane ustanovuje, že daň nižšiu ako 3 € nebude vyrubovať ani vyberať.

§ 8

Platenie dane

           (1)  Vyrubená daň z nehnuteľností je splatná naraz do 15 dní odo dňa nadobudnutia právoplatnosti platobného výmeru.

Daň za psa

§ 9

(1) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní. 

(2) Základom dane je počet psov. 

(3) Sadzba dane je 6 €   za jedného psa a kalendárny rok. 

(4) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. 

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. 

Písomné oznámenie / daňové priznanie / sa doručuje  na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa a jeho vek.

(5) Spôsoby preukazovania vzniku daňovej povinnosti:

a/ písomne

(6) Spôsoby preukazovania zániku daňovej povinnosti:

a/ písomne

(7) Spôsoby vyberania dane:

a/ v hotovosti do pokladne obecného úradu,

 Oslobodenie od dane

§ 10

           (1)Od dane za psa sa oslobodzujú občania nad 70 rokov,  ktorí bývajú v rodinnom dome sami.

Daň za užívanie verejného priestranstva

§ 11

              (1) Verejným priestranstvom na účely tohto VZN sú verejnosti prístupné pozemky vo vlastníctve obce Bežovce, ktorými sa rozumejú nasledovné miesta:

a/ hlavné (štátne) a všetky vedľajšie (miestne) cestné komunikácie v celej svojej dĺžke             a v šírke od krajnice po krajnicu,

b/ vybudovaný chodník, príp. aj upravená plocha pre chodenie obyvateľov na celom území obce,

c/ všetky ostatné verejnosti prístupné pozemky vo vlastníctve obce Bežovce

           (2) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.

        (3) Daňovníkom je fyzická osoba alebo právnická osoba, ktorá verejné priestranstvo užíva.

            (4) Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.

             (5) Sadzba dane za užívanie verejného priestranstva -

 a/ umiestnenie zariadenia slúžiaceho na poskytovanie služieb  je 1 €  za každý aj začatý m2 osobitne užívaného verejného priestranstva a za každý aj začatý deň,

 b/ umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií je 6,63€/ za každý aj začatý deň,

 c/ umiestnenie skládky je  0,82€/ za m2 za každý aj začatý deň,    

d/ trvalé parkovanie mimo stráženého parkoviska  je 3,31€  za každý aj začatý deň za jedno vozidlo

e/ umiestnenie reklamného pútača  je 0,16€/m2 za každý aj začatý deň 

     (6) Daňová povinnosť vzniká začatím užívania verejného priestranstva a zaniká ukončením užívania verejného priestranstva. 

Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Bežovciach, a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva. 

Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Bežovciach skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

(7) Miestnu daň obec vyrubí platobným výmerom a splatnosť sa stanovuje nasledovne:

a/ jednorázovo v hotovosti do pokladne obecného úradu,

b/ pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade v Bežovciach ,

c/ pri dobe užívania verejného priestranstva dlhšie ako 15 dní a to týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade v Bežovciach pri ohlásení vzniku daňovej povinnosti daňovníkom.

 

                                            III. č a s ť

Miestny poplatok

Miestny poplatok za komunálne odpady 

a drobné stavebné odpady

§ 12

(1) Miestny poplatok za komunálne odpady a drobné stavebné odpady (ďalej len "poplatok") sa platí za komunálne odpady a drobné stavebné odpady, ktoré vznikajú na území obce.

(2) a/ Sadzba poplatku je 0,0219 € za osobu a kalendárny deň (  8 €/za osobu/ rok) , ak ide o fyzickú osobu podľa § 77 ods. 2 písm. a) zákona o miestnych daniach.

b/Ak ide o poplatníka podľa § 77 ods.2 písm.b)alebo c) citovaného zákona, určí sa podľa § 79 ods.2 písm. b).

c/Ukazovateľ produkcie  komunálnych odpadov sa vypočíta podľa § 79 ods 4 zákona                o miestnych daniach.

d/Správca poplatku obec Bežovce určuje pre výpočet ukazovateľa produkcie odpadov koeficient 1. 

e/Ak poplatník požiada o množstvový zber, poplatok za zber a odvoz 1 litra komunálnych odpadov a drobných stavebných odpadov je 0,035 €.

f/Ukazovateľ produkcie komunálnych odpadov v určenom období je súčet

1. priemerného počtu zamestnancov pripadajúcich na určené obdobie, neznížený o počet osôb, ktoré majú v obci  trvalý pobyt alebo prechodný pobyt vynásobený koeficientom podľa § 12 ods.2 d

2. priemerného počtu

  - hospitalizovaných alebo ubytovaných osôb, pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné služby alebo ubytovacie služby, do toho počtu sa nezapočítavajú osoby, ktoré majú v tejto obci trvalý pobyt alebo prechodný pobyt,

 - miest určených na poskytovanie služby pripadajúcich na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby, a ak sa u tohoto poplatníka nezapočítava do ukazovateľa produkcie komunálnych odpadov v určenom období priemerný počet podľa prvého bodu.  

(3) Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo       k zmene už ohlásených údajov, ohlásiť obci údaje podľa § 80 zákona o miestnych daniach      a miestnom poplatku.

          (4) Poplatok  podľa  § 12 odst. 2 a  vyrubí obec platobným výmerom. 

         (5) Obec poplatok zníži  alebo odpustí za obdobie,  ktoré poplatník / jeho príbuzný/ obci preukáže na základe čestného prehlásenia, že sa v určenom období dlhodobo zdržiava alebo zdržiaval v zahraničí, resp. preukáže sa dokladom o zaplatení poplatku v mieste svojho prechodného pobytu. 

         (6) Obec poplatok odpúšťa Základnej škole s materskou školou.

         (7) Poplatok sa určuje na obdobie kalendárneho roka.

IV. časť

Spoločné a  záverečné ustanovenia

§ 13

Spoločné ustanovenia

           (1) Správu miestnych daní a miestneho poplatku vykonáva obec Bežovce prostredníctvom starostu obce a poverených zamestnancov obce Bežovce. 

(2) Postavenie povereného zamestnanca obce - správcu dane z nehnuteľnosti nemá hlavný kontrolór obce Bežovce.

§ 14

Záverečné ustanovenia

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon  č. 582/2004 Z.z. o miestnych daniach a zák. č. 563/2009 Z. z.o správe daní / daňový poriadok / v znení neskorších predpisov.

(2) Na tomto všeobecne záväznom nariadení obce Bežovce sa uznieslo Obecné zastupiteľstvo v Bežovciach, a to dňa 9. 12. 2011.  

(3) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Bežovce  zo dňa 14. 12. 2010 o  miestnych daniach a o miestnom poplatku za komunálne odpady a drobné stavebné odpady. 

(4) Zmeny a doplnky tohto všeobecne záväzného nariadenia schvaľuje Obecné zastupiteľstvo v Bežovciach.

            (5) Toto všeobecne záväzné nariadenie nadobúda účinnosť dňom 1. 1. 2012.

V Bežovciach, dňa   12. 12. 2011

 

         ………................

       Mgr. Tomáš Tkáč

          starosta obce

